Anne Lindboe

Anne Lindboe (født 1971) er en norsk politiker (H) og barnelege. Hun er Oslos ordfører siden 2023. Lindboe var barneombud i åremålsperioden 2012–2018. Hun ble født i Sarpsborg men vokste opp i Re (nåværende Tønsberg) i Vestfold.

Utdanning
Barneskolen gjorde hun på Solerød skole i daværende Våle kommune, nå Tønsberg kommune.
Lindboe har fransk grunnfag fra 1993, studerte medisin ved Universitetet i Oslo fra 1994 og ble cand.med. i 2000. Hun har også MBA i økonomisk styring og ledelse fra Norges handelshøyskole (2007–2009).. Hun ble tatt opp på ph.d.-programmet i 2010 og forsket under Torleiv Ole Rognum på hjerneødem (vannforgiftning) hos barn.Hjerneødem ved plutselig død hos barn, fra extrastiftelsen.no, 2010. I 2011 ble hun godkjent som spesialist i barnesykdommer (pediatri).

Overlege
Lindboe har siden 2008 vært overlege ved Statens Barnehus i Oslo og siden 2010 forsker III ved Folkehelseinstituttet. Hun var turnuskandidat ved Bærum sykehus 2001–2002 og assistentlege ved Drammen sykehus (Barneavdelingen) 2002–2003 og Barneklinikken (Ullevål universitetssykehus) 2004–2007.

Barneombud 2012–2018
Lindboe ble utnevnt av Kongen i statsråd den 27. april 2012, og tok over fra Reidar Hjermann i juni 2012. Hun var det første ombudet ansatt på åremål for seks år uten mulighet for forlengelse. Nytt var det også at statsråden hadde med seg et eget barnepanel som bistod i utvelgelsen. I 2018 ble hun etterfulgt av Inga Bejer Engh.

Private Barnehagers Landsforbund
Etter tiden som barneombud ble hun i 2018 direktør for Private Barnehagers Landsforbund.Anne Lindboe blir barnehagedirektør i Aftenposten den 28. mai 2018. Hun gikk av med umiddelbar virkning 3. januar 2022.

Oslos ordfører
Lindboe var Høyres kandidat til vervet som Oslos ordfører ved kommunestyre- og fylkestingsvalget i 2023 og ble utpekt til embetet da byen fikk borgerlig bystyre. Hun meldte seg inn i Høyre 1. juli 2022.

 Referanser 

regjeringen.no (27. april 2012): Anne Lindboe utnevnt som nytt barneombud, hentet 27. april 2012
regjeringen.no (27. april 2012): Anne Lindboe blir nytt barneombud   , hentet 27. april 2012
linkedin.com: linkedin: Anne Lindboe, hentet 27. april 2012

 Eksterne lenker 



Kategori:Lokalpolitikere i Oslo
Kategori:Personer fra Sarpsborg kommune
Kategori:Norske barneombud
Kategori:Norske barneleger
Kategori:Personer tilknyttet Oslo universitetssykehus
Kategori:Alumni fra Universitetet i Oslo
Kategori:Alumni fra NHH
Kategori:Høyre-politikere i Oslo
Kategori:Ordførere i Oslo